wannaphong/clean_thaiwikipedia huggingface dataset:
# มหาวิทยาลัยซันเดอร์แลนด์
มหาวิทยาลัยซันเดอร์แลนด์ (University of Sunderland) เป็นสถาบันอุดมศึกษาขนาดเล็กในสหราชอาณาจักร ตั้งที่เมืองซันเดอร์แลนด์ จังหวัดไทน์แอนด์เวียร์ ก่อตั้งขึ้นจากวิทยาลัยเทคนิคซันเดอร์แลนด์ มหาวิทยาลัยจัดเป็นมหาวิทยาลัยใหม่ (New Universities) ที่มีต้นกำเนิดจากวิทยาลัยเทคนิคเช่นเดียวกับมหาวิทยาลัยหลายแห่ง

 ประวัติ 
thumb|left|วิทยาเขตเซอร์ทอม คาวรี

มหาวิทยาลัยซันเดอร์แลนด์ ถือกำเนินดขึ้นจากวิทยาลัยเทคนิคซันเดอร์แลนด์ซึ่งก่อตั้งเมื่อวันที่ 26 มกราคม พ.ศ. 2512 โดย แรกเริ่มเดิมทีนั้นเคยมีสถาบันอาชีวศึกษาในท้องที่อำเภอซันเดอร์แลนด์มาก่อนหน้านี้แล้ว ได้แก่ โรงเรียนช่างฝีมือ วิทยาลัยศิลปกรรมซันเดอร์แลนด์ (Sunderland School of Art; ก่อตั้ง พ.ศ. 2444) และโรงเรียนฝึกหัดครูซันเดอร์แลนด์ (ก่อตั้ง พ.ศ. 2451) ทั้งสามสถาบันถูกยุบรวมกันเป็นวิทยาลัยซึ่งแปรสภาพเป็นมหาวิทยาลัยในเวลาต่อมา อนึ่ง โรงเรียนช่างฝีมือซันเดอร์แลนด์ ก่อตั้งตั้งแต่ พ.ศ. 2444 ทำการเรียนการสอนในสาขาวิชาทางช่างเทคนิค ต่อมาในช่วงปี พ.ศ. 2464 - 2465 ได้เปิดสาขาวิชาเภสัชศาสตร์ และการต่อเรือ ต่อมาในปี พ.ศ. 2473 โรงเรียนได้เข้าเป็นศูนย์วิทยบริการของมหาวิทยาลัยเดอแรม ให้ปริญญาสาขาวิทยาศาสตร์ประยุกต์ นอกจากนี้ยังเป็นศูนย์วิทยบริการของมหาวิทยาลัยลอนดอนด้วย เพื่อจะให้ปริญญาสาขาเภสัชศาสตร์Sunderland Technical College Education Prospectus for 1967-1968 กิจการของโรงเรียนเป็นไปด้วยความราบรื่นด้วยดีจนกระทั่งการควบรวม

ตามนัยแห่งพระราชบัญญัติการอุดมศึกษาและการศึกษาชั้นสูง พ.ศ. 2535 (Further and Higher Education Act 1992) วิทยาลัยถูกแปรสภาพเป็นมหาวิทยาลัย โดยมีเดวิด พัตต์แนม (David Puttnam) นักการศึกษาชาวอังกฤษเป็นนายกสภาคนแรกตั้งแต่ปี พ.ศ. 2541 ก่อนที่จะลาออกเพื่อไปรับตำแหน่งนายกสภามหาวิทยาลัยเปิดในปี พ.ศ. 2550

ในชั้นแรกมหาวิทยาลัยจัดการมอบปริญญาบัตรที่โรงภาพยนตร์เอมไพร์ ต่อมาได้ย้ายไปจัดที่สเตเดียมออฟไลต์เมื่อปี พ.ศ. 2547

 ส่วนงาน 
มหาวิทยาลัยจัดการเรียนการสอนใน 4 คณะวิชาดังนี้
 คณะวิทยาศาสตร์ประยุกต์ (Faculty of Applied Sciences)
 ภาควิชาคอมพิวเตอร์ วิศวกรรม และเทคโนโลยี
 ภาควิชาจิตวิทยา
 ภาควิชาวิทยาศาสตร์การกีฬาและออกกำลังกาย
 ภาควิชาเภสัชศาสตร์และสุขภาพ
 คณะศิลปกรรมศาสตร์ การออกแบบ และสื่อ (Faculty of Arts, Design and Media)
 ภาควิขาสื่อ
 ภาควิชาศิลปะและการออกแบบ
 สาขาวิชาการถ่ายภาพ
 สาขาวิชาการละครและการดนตรี
 ภาควิชาการออกแบบ
 ภาควิชาแก้วและเซรามิกส์
 คณะบริหารธุรกิจและนิติศาสตร์ (Faculty of Business and Law)
 ภาควิชาบริหารธุรกิจ (Sunderland Business School)
 ภาควิชานิติศาสตร์
 ภาควิชาการท่องเที่ยว การโรงแรม และการจัดงาน
 คณะศึกษาศาสตร์และสังคมศาสตร์ (Faculty of Education and Society)
 ภาควิชาการศึกษา
 ภาควิชาวัฒนธรรม
 ภาควิชาสังคมศาสตร์

 วิทยาเขต 
thumb|ภูมิทัศน์ภายในวิทยาเขตเซนต์ปีเตอร์
thumb|ประติมากรรมรูปต้นไม้ที่ทางเข้ามหาวิทยาลัย
thumb|ประติมากรรมที่นอกหอสมุด
มหาวิทยาลัยทำการเรียนการสอนเป็นหลักในเมืองซันเดอร์แลนด์ โดยมีวิทยาเขตสองแห่งคือ วิทยาเขตซิตี ในใจกลางเมือง และวิทยาเขตเซอร์ทอม คาวรี ที่ริมทะเล นอกจากนี้ยังขยายศูนย์วิทยบริการไปตั้งที่อาคารคะแนรีวอร์ฟ (Canary Wharf) ท้องที่อำเภอทาวเวอร์แฮมเลตส์ (Towet Hamlets) กรุงลอนดอน ทำการสอนสาขาวิชาบริหารธุรกิจ การท่องเที่ยวและการโรงแรม และพยาบาลศาสตร์http://www.sunderland.ac.uk/londoncampus/  University of Sunderland London Campus
# ปราการ ชลยุทธ
พลเอก ปราการ ชลยุทธ เป็นนายทหารชาวไทย อดีตแม่ทัพภาคที่ 4 อดีตรองเสนาธิการทหาร, และอดีตผู้บัญชาการกองพลทหารม้าที่ 1 อดีตกรรมการการนิคมอุตสาหกรรมแห่งประเทศไทย

 ประวัติ 

 ชีวิตส่วนตัว 
พล.อ.ปราการ เกิดเมื่อวันที่ 27 ตุลาคม พ.ศ. 2498 ที่กรุงเทพมหานคร มีชื่อเล่นว่า ตี๋ บรรดาสื่อมวลชนจึงมักจะเรียกท่านว่า บิ๊กตี๋

 การศึกษา 
พล.อ.ปราการ จบการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร และจบการศึกษาที่โรงเรียนเตรียมทหาร รุ่นที่ 15 และโรงเรียนนายร้อยพระจุลจอมเกล้า รุ่นที่ 26 รุ่นเดียวกับ พล.อ. ปรีชา จันทร์โอชา ผู้ช่วยผู้บัญชาการทหารบก และอดีตแม่ทัพภาคที่ 3 

 การทำงาน 

 ราชการทหาร 
พล.อ.ปราการ ขณะมียศเป็น พลตรี เป็นรองแม่ทัพภาคที่ 4 และได้ขึ้นเป็นกองทัพภาคที่ 4 แทน พล.ท. วลิต โรจนภักดี เมื่อวันที่ 1 ตุลาคม พ.ศ. 2557

 ราชการพิเศษ 
พล.อ. ปราการ ชลยุทธ มีราชการพิเศษ ดังนี้

 ผู้แทนพิเศษของรัฐบาลในการแก้ไขปัญหาจังหวัดชายแดนภาคใต้
 สมาชิกสภาขับเคลื่อนการปฏิรูปประเทศ
 อดีตกรรมการการนิคมอุตสาหกรรมแห่งประเทศไทย
 อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐราชกิจจานุเบกษา, คําสั่งคณะรักษาความสงบแห่งชาติ ที่ ๑๗๗/๒๕๕๗ เรื่อง แต่งตั้งคณะอนุกรรมการตรวจสอบปริมาณและคุณภาพข้าวคงเหลือของรัฐ, เล่ม ๑๓๑ ตอนพิเศษ ๑๖๓ ง หน้า ๑๗, ๒๙ สิงหาคม พ.ศ. ๒๕๕๗
 เป็นนายทหารพิเศษประจำกรมทหารราบที่ 1 มหาดเล็กรักษาพระองค์ราชกิจจานุเบกษา, ประกาศสํานักนายกรัฐมนตรี เรื่อง แต่งตั้งนายทหารพิเศษ, เล่ม ๑๓๓ ตอนพิเศษ ๖๒ ง หน้า ๑๕, ๑๕ มีนาคม พ.ศ. ๒๕๕๙
 ราชองครักษ์พิเศษราชกิจจานุเบกษา, พระราชโองการ ประกาศ ให้นายทหารสัญญาบัตร และนายตำรวจชั้นสัญญาบัตร พ้นจากการปฏิบัติหน้าที่นายทหารราชองครักษ์พิเศษ และนายตำรวจราชองครักษ์พิเศษ, เล้ม ๑๓๖ ตอนพิเศษ ๙๒ ง หน้า ๑, ๑๐ เมษายน พ.ศ. ๒๕๖๒

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๓, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๑๐, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๕, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันมีศักดิ์รามาธิบดี, เล่ม ๑๐๗ ตอนที่ ๕๕ ง หน้า ๒๖๖๐, ๕ เมษายน ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๒๘ ตอนที่ ๑๔ ข หน้า ๑๐, ๑๑ สิงหาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๒๗ ตอนที่ ๙ ข หน้า ๒๔๗, ๒ กันยายน ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๒๑ ตอนที่ ๔ ข หน้า ๑๙, ๑๐ มีนาคม ๒๕๔๗
# เพอร์ซีย์ แจ็กสัน กับอาถรรพ์ทะเลปีศาจ (ภาพยนตร์)
เพอร์ซีย์ แจ็กสัน กับ อาถรรพ์ทะเลปีศาจ  เป็นภาพยนตร์แนวผจญภัยแฟนตาซีจากสหรัฐอเมริกา กำกับโดย Thor Freudenthal เข้าฉายครั้งแรกเมื่อวันที่ 7 สิงหาคม พ.ศ. 2556http://www.siamzone.com/movie/m/5692 ความยาว 107 นาที จัดจำหน่ายโดย บริษัท ทเวนตี้ เซนทูรี ฟอกซ์ นำแสดงโดย โลแกน เลอร์แมน มารับบท เพอร์ซีย์ แจ็กสัน  โดยภาพยนตร์เรื่องนี้ถูกสร้างขึ้นมาจากนวนิยายชุดเพอร์ซีย์ แจ็กสัน เขียนโดยนักเขียนชาวอเมริกัน ริก ไรออร์ดัน

 เนื้อเรื่องย่อ 
เพอร์ซีย์ แจ็กสัน กับ อาถรรพ์ทะเลปีศาจ เป็นภาพยนตร์ภาคที่ 2 ต่อเนื่องจาก เพอร์ซีย์ แจ็กสัน กับสายฟ้าที่หายไป ซึ่งเป็นเรื่องราวเกี่ยวกับ การเดินทางของ เพอร์ซีย์ แจ็กสัน (โลแกน เลอร์แมน) ที่ยังคงดำเนินต่อไป พร้อม ๆ กับเพื่อนกึ่งเทพกึ่งมนุษย์ เพื่อจะเอาขนแกะทองคำที่มีพลังอำนาจวิเศษกลับไปช่วยเหล่าครึ่งเทพและมนุษย์ทั้งหลายด้วยตัวเอง ซึ่งในการทำภารกิจให้สำเร็จ เพอร์ซี่ต้องเดินทางไปที่ดินแดนเร้นลับที่รู้จักกันในนาม Sea of Monsters เพื่อเอาขนแกะทองคำมา

และในภาคนี้มีตัวละครเพิ่มมาอีกหนึ่ง ได้แก่ คลาริส ลา ริว ลูกสาวของเทพแห่งสงครามแอรีส และ ไทสัน ยักษ์ตาเดียว โดยเพอร์ซี่จะมาค้นพบความจริงทีหลังว่า ไทสัน คือน้องชายต่างมารดา ที่เป็นลูกของเทพเจ้าโพไซดอนกับนางไม้ และนอกจากลูก ๆ ของเหล่าเทพแล้ว ยังมีเทพเจ้ากรีกที่เราคุ้นเคยกันดีอย่าง เฮอร์เมส เทพเจ้าส่งสาส์น รวมทั้ง ไดโอนีซุส เทพเจ้าแห่งไวน์ปรากฏตัวขึ้นด้วยเช่นกันhttp://movie.kapook.com/Percy%20Jackson%20:%20Sea%20of%20Monsters
 นักแสดง
# ญาดา เทพนม
ญาดา เทพนม ชื่อเล่น อ๋อ (เกิดวันที่ 10 มกราคม พ.ศ. 2535) เป็นนักแสดงและนางงามชาวไทย ผู้ได้รับตำแหน่งมิสแกรนด์ไทยแลนด์ 2013 โดยเป็นมิสแกรนด์ไทยแลนด์คนแรกของประเทศไทย และได้เข้าร่วมการประกวดมิสแกรนด์อินเตอร์เนชันแนล 2013 ที่ประเทศไทยเป็นเจ้าภาพ โดยสามารถผ่านเข้ารอบ 20 คนสุดท้ายในการประกวด

ประวัติ
ญาดา เทพนม (ชื่อเล่น: อ๋อ) เป็นชาวจังหวัดประจวบคีรีขันธ์ ผู้ดำรงตำแหน่งมิสแกรนด์ไทยแลนด์ 2013

การศึกษา
ระดับมัธยมศึกษา : โรงเรียนวัดราชาธิวาส
ระดับอุดมศึกษา : คณะรัฐศาสตร์ จุฬาลงกรณ์มหาวิทยาลัย
ระดับปริญญาโท : Global Media and Communication SOAS University of London 
 การประกวด 
 มิสแกรนด์ไทยแลนด์ 2013 
ญาดาได้เข้าร่วมการประกวดมิสแกรนด์ไทยแลนด์ 2013 ซึ่งเป็นการจัดประกวดครั้งแรกและเธอสามารถคว้าตำแหน่งมิสแกรนด์ไทยแลนด์ 2013 มาครองได้สำเร็จ พร้อมรางวัลพิเศษมิสแกรนด์ไรส์ซิงสตาร์ โดยเธอเป็นมิสแกรนด์ไทยแลนด์คนแรกของประเทศไทย

 มิสแกรนด์อินเตอร์เนชันแนล 2013 
ญาดาเป็นตัวแทนประเทศไทยในการประกวดมิสแกรนด์อินเตอร์เนชันแนล 2013 ณ กรุงเทพมหานคร โดยนับว่าเป็นการประกวดครั้งแรกของเวทีการประกวด และเธอสามารถเข้ารอบ 20 คนสุดท้ายได้สำเร็จ ส่วนผู้ชนะในปีนั้น คือ เยเนลิ ชาปาร์โร จากปวยร์โตรีโก

 มิสเซาท์อีสต์เอเชียทัวริซึมแอมบาสเดอร์ 2015 
ญาดาได้รับการแต่งตั้งจากองค์กรมิสแกรนด์ไทยแลนด์ ให้เป็นตัวแทนประเทศไทยในการประกวดมิสเซาท์อีสต์เอเชียทัวริซึมแอมบาสเดอร์ 2015 ซึ่งเป็นการประกวดนางงามของประเทศในอาเซียน ณ ประเทศมาเลเซีย พร้อมกับ กอบกุล บุญเรือง โดยการประกวดครั้งนี้เธอสามารถคว้ามงกุฎมาครอบครองได้สำเร็จ

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 พ.ศ.  เรื่อง  บทบาท 2560  มหาหิน  สา (รับเชิญ)   2561   เล็บครุฑ  กินรี / บริมบรา  สัมปทานหัวใจ  รสสุคนธ์ พ่อตาปืนโต 2 หลานข้าใครอย่าแตะ  หมอน้อง  2562  เจ้าสาวแก้ขัด  ต้อม  รอยอาฆาต  แพรพิมพ์ จิรการพาณิชย์  อินทรีแดง  จิ๊บ 2563  พรายสังคีต  ดวง  ทุกอักขระ ทุกคำร้อง ล้วนแล้วแต่มีคำสาปแช่ง

 ละครสั้น 

| rowspan = "4" | 2560 || align="left"| ฟ้ามีตา ตอน...ชอบความเลว ||  
|- บี
| align="left"| ฟ้ามีตา ตอน...ศุกร์เมา เสาร์นอน || แก้ว
|-
| align="left"| ฟ้ามีตา ตอน...หมอดู-ดูหมอ || 
|- แหม่ม
| align="left"| ฟ้ามีตา ตอน...คืนข้ามปี || 
|-
| rowspan="1" | 2561 || align="left"| ฟ้ามีตา ตอน...ของเหม็น || กิ๊ก
|-
|}
# อิบัน เปเรซ
อิบัน เปเรซ มันซานาเรส  เกิดวันที่ 13 พฤศจิกายน พ.ศ. 2526 ที่เมืองบาร์เซโลนา ประเทศสเปน เป็นนักกีฬาวอลเลย์บอลชายชาวสเปน เปเรซได้รับเลือกให้เป็นตัวแทนทีมสเปนเข้าร่วมการแข่งรายการวอลเลย์บอลชายชิงแชมป์ยุโรป 2007 เขาได้รับรางวัลผู้ทำคะแนนสูงสุดในการแข่งขันวอลเลย์บอลชายชิงแชมป์โลก 2010

เกียรติประวัติ
บุคคล
 วอลเลย์บอลชายชิงแชมป์โลก 2010 "ทำคะแนนสูงสุด"

แหล่งข้อมูลอื่น
 FIVB Profile
# จริยธรรมด้านคอมพิวเตอร์
จริยธรรมด้านคอมพิวเตอร์ หมายถึงหลักศีลธรรมที่กำหนดขึ้นเพื่อใช้เป็นแนวทางปฏิบัติ หรือควบคุมการใช้งานระบบคอมพิวเตอร์และเทคโนโลยีสารสนเทศ
หมวดหมู่:คอมพิวเตอร์กับสังคม
หมวดหมู่:ปรัชญาสังคม
# รัฐธรรมนูญลาว
รัฐธรรมนูญในประเทศลาวมีที่ประกาศใช้มาแล้ว 2 ฉบับคือ รัฐธรรมนูญแห่งราชอาณาจักรลาว และรัฐธรรมนูญแห่งสาธารณรัฐประชาธิปไตยประชาชนลาวซึ่งเป็นฉบับปัจจุบัน
 ฉบับก่อนหน้า 
รัฐธรรมนูญฉบับแรกของลาว เขียนโดยฝรั่งเศส และปกครองโดยมีพระมหากษัตริย์เป็นประมุข ประกาศใช้เมื่อ 11 พฤษภาคม พ.ศ. 2490 โดยมีสถานะเป็นรัฐเอกราชในเครือสหภาพฝรั่งเศส ต่อมาได้มีการแก้ไขเมื่อ 11 พฤษภาคม พ.ศ. 2500 โดยตัดส่วนที่เกี่ยวข้องกับสหภาพฝรั่งเศสออกไป รัฐธรรมนูญฉบับนี้ถูกยกเลิกเมื่อ 3 ธันวาคม พ.ศ. 2518 ซึ่งเป็นวันที่เปลี่ยนการปกครองเป็นระบอบคอมมิวนิสต์
 พัฒนาการของรัฐธรรมนูญ พ.ศ. 2534 
ในวันที่ 14 สิงหาคม พ.ศ. 2534 ซึ่งเป็นเวลา 16 ปีหลังจากจัดตั้งสาธารณรัฐประชาธิปไตยประชาชนลาว สภาประชาชนสูงสุดซึ่งเป็นหน่วยงานด้านนิติบัญญัติสูงสุดของรัฐ ได้ผ่านร่างรัฐธรรมนูญ การร่างรัฐธรรมนูญนั้นได้เริ่มต้นอย่างช้าๆตั้งแต่พ.ศ. 2518 แต่ก็ไม่มีความก้าวหน้าจนการประชุมพรรคครั้งที่สามจึงได้เร่งรัดการร่างรัฐธรรมนูญ คณะกรรมการร่างรัฐธรรมนูญได้ทำงานอย่างไม่เป็นทางการโดยมีประธานคือสีสมพน โลวันไซ ซึ่งเป็นคณะกรรมการโพลิตบูโรMacAlister Brown and Joseph J. Zasloff. "Development of the Constitution". A country study: Laos (Andrea Matles Savada, editor). Library of Congress Federal Research Division (July 1994).  มีที่ปรึกษาจากเยอรมันตะวันออก การมอบหมายงานอย่างเป็นทางการเกิดขึ้นเมื่อ 22 พฤษภาคม พ.ศ. 2527 

แม้ว่าองค์กรทางการเมืองจะทำงานโดยไม่มีรัฐธรรมนูญที่เป็นลายลักษณ์อักษรถึง 15 ปี แต่ก็ส่งผลต่อการพัฒนาประเทศ เป็นอุปสรรคต่อการลงทุนของต่างประเทศในลาวเพราะขาดกฎหมายที่ชัดเจน
หลังจากที่มีการเลือกตั้งสภาประชาชนใหม่ในเดือนมีนาคม พ.ศ. 2532 มีการจัดตั้งคณะกรรมการร่างรับธรรมนูญอย่างเป็นทางการอีกครั้ง โดยคณะกรรมการนี้มีความสัมพันธ์ใกล้ชิดกับคณะกรรมการโพลิตบูโรและคณะเลขาธิการพรรค ในเดือนเมษายน พ.ศ. 2533 หลังจากที่มีการพิจารณาร่างรัฐธรรมนูญโดยรอบคอบจึงได้นำเสนอร่างต่อสาธารณชน

รัฐธรรมนูญฉบับ พ.ศ. 2534 นี้ได้รับอิทธิพลทั้งจากแนวคิดปฏิวัติดั้งเดิม เศรษฐกิจ การเมืองแนวเสรีนิยม การเปลี่ยนแปลงในโลกสังคมนิยม และการถ่วงดุลในระดับนานาชาติ
 อ้างอิง
# ใจน้อย
"ใจน้อย" เป็นเพลงซิงเกิลที่ 3 ของวงเอบีนอร์มัล ในอัลบั้ม Fast Lane ประพันธ์คำร้องโดย กุศล เหล็กศิริ แต่งทำนองและเรียบเรียงโดย วิสารท กุศลศิริ ออกจำหน่ายในวันที่ 10 สิงหาคม พ.ศ. 2547 

ชาร์ต
ชาร์ต (พ.ศ. 2556)อันดับสูงสุด จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100Gmember Chart MV Top 100 วันที่ 17 สิงหาคม 2556 (อัปเดตใหม่ล่าสุด) 40
# ทางหลวงแผ่นดินหมายเลข 104
ทางหลวงแผ่นดินหมายเลข 104 หรือ ถนนพหลโยธินสายเก่า เป็นถนนแอสฟัลต์คอนกรีตขนาด 2 ช่องจราจรไป-กลับ เริ่มต้นแยกจากทางหลวงแผ่นดินหมายเลข 1 บริเวณทางแยกตาก อำเภอเมืองตาก จังหวัดตาก สิ้นสุดที่ทางหลวงแผ่นดินหมายเลข 1 บริเวณสะพานวุฒิกุล อำเภอวังเจ้า จังหวัดตาก ระยะทางรวม 26.015 กิโลเมตร
เดิมทางนี้เป็นส่วนหนึ่งของทางหลวงแผ่นดินหมายเลข 1

 รายชื่อทางแยก
# วอลเลย์บอลชายชิงแชมป์ยุโรป 1948
วอลเลย์บอลชายชิงแชมป์ยุโรป 1948  เป็นครั้งแรกของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองโรม, ประเทศอิตาลี ระหว่างวันที่ 24 กันยายน – 26 กันยายน พ.ศ. 2491

ประเทศที่เข้าร่วม

 ผลการแข่งขัน 

|}

|}

อันดับการแข่งขัน

อันดับทีม456
# ทางหลวงแผ่นดินหมายเลข 127
ทางหลวงแผ่นดินหมายเลข 127 หรือ ทางเลี่ยงเมืองลำปาง เป็นถนนแอสฟัลต์คอนกรีตขนาด 4 ช่องจราจรไป-กลับ (ยกเว้นสะพานข้ามทางรถไฟสายเหนือ มีขนาด 2 ช่องจราจร) เริ่มต้นจากถนนพหลโยธินและทางหลวงแผ่นดินหมายเลข 11 บริเวณสี่แยกภาคเหนือ อำเภอเมืองลำปาง จังหวัดลำปาง สิ้นสุดที่ทางหลวงแผ่นดินหมายเลข 11 บริเวณสามแยกโยนก (ดอยพระบาท) อำเภอเมืองลำปาง จังหวัดลำปาง ระยะทางรวม 8.523 กิโลเมตร เดิมทางหลวงสายนี้เป็นส่วนหนึ่งของทางหลวงแผ่นดินหมายเลข 11

 ประวัติ 
เมื่อวันที่ 26 กรกฎาคม พ.ศ. 2545 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 11 สายอินทร์บุรี-เชียงใหม่ ตอนทางเลี่ยงเมืองลำปาง พ.ศ. 2545พระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข ๑๑ สายอินทร์บุรี-เชียงใหม่ ตอนทางเลี่ยงเมืองลำปาง พ.ศ. ๒๕๔๕  โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่แยกถนนพหลโยธิน และทางหลวงแผ่นดินหมายเลข 11 ที่บริเวณสี่แยกภาคเหนือในปัจจุบัน แนวเส้นทางมุ่งหน้าทางทิศตะวันออกเฉียงใต้ แล้วโค้งไปทางทิศตะวันออก ตัดทางหลวงแผ่นดินหมายเลข 1037 ข้ามทางรถไฟสายเหนือ แล้วไปบรรจบกับทางหลวงแผ่นดินหมายเลข 11 ที่บริเวณแยกดอยพระบาท ใกล้กับศาลากลางจังหวัดลำปาง  

ต่อมาในวันที่ 17 สิงหาคม พ.ศ. 2566 มีการออกพระราชกฤษฎีกากำหนดเขตที่ดินที่จะเวนคืน ในท้องที่ตำบลพระบาท และตำบลพิชัย อำเภอเมืองลำปาง จังหวัดลำปาง พ.ศ. 2566พระราชกฤษฎีกากำหนดเขตที่ดินที่จะเวนคืน ในท้องที่ตำบลพระบาท และตำบลพิชัย อำเภอเมืองลำปาง จังหวัดลำปาง พ.ศ. ๒๕๖๖ เพื่อสร้างทางหลวงแผ่นดินหมายเลข ๑๒๗ สายทางเลี่ยงเมืองลำปาง ตอนทางเลี่ยงเมืองลำปางด้านตะวันออก เพื่อสร้างทางหลวงแผ่นดินหมายเลข 127 สายทางเลี่ยงเมืองลำปาง ตอนทางเลี่ยงเมืองลำปางด้านตะวันออก โดยจากแผนที่แนบท้าย จะเห็นว่าแนวเส้นทาง มีจุดเริ่มต้นโครงการที่บริเวณแยกทางหลวงแผ่นดินหมายเลข 11 โดยเชื่อมต่อจากทางเลี่ยงเมืองเดิม (ด้านตะวันตก) ที่บริเวณแยกดอยพระบาท ใกล้กับศาลากลางจังหวัดลำปาง แล้วไปสิ้นสุดโครงการโดยบรรจบถนนพหลโยธิน ในพื้นที่อำเภอเมืองลำปาง จังหวัดลำปาง

 รายชื่อทางแยก
# มินิ (บีเอ็มดับเบิลยู)
มินิ  เป็นยี่ห้อรถยนต์ของอังกฤษ ที่มีเจ้าของโดยบีเอ็มดับเบิลยู ซึ่งเป็นผู้เชี่ยวชาญด้านรถยนต์ขนาดเล็ก

ต้นกำเนิดของมินิเป็นสายรถยนต์ขนาดเล็กที่โดดเด่นของประเทศอังกฤษที่ผลิตโดยบริติชมอเตอร์คอร์ปอเรชันจาก ค.ศ. 1959 จนถึง 2000 รูปแบบของมันครอบคลุมถึงมอร์ริสมินิ-ไมเนอร์ และออสตินเซเวน, คันทรีแมน, โมค, 1275 จีที และคลับแมน รุ่นที่ดำเนินการเหล่านี้ใช้ชื่อคูเปอร์ เนื่องด้วยเป็นหุ้นส่วนกับเจ้าของตำนานการแข่งรถอย่างจอห์น คูเปอร์ สำหรับรถมินิสองประตูแบบดั้งเดิมได้รับการผลิตอย่างต่อเนื่องจนถึงปี ค.ศ. 2000 โดยการพัฒนาสืบทอดได้เริ่มขึ้นในปี ค.ศ. 1995 และรถรุ่นใหม่ได้รับการเปิดตัวในปี ค.ศ. 2001 การแบ่งประเภทของมินิในปัจจุบันรวมถึงฮาร์ดทอป/แฮทช์/คอนเวอร์ติเบิล (รถยนต์สามประตู), คลับแมน (เอสเตท), มินิคันทรีแมน (ครอสโอเวอร์ห้าประตู), คูเป/โรดสเตอร์, และเพซแมน (ครอสโอเวอร์สามประตูซึ่งอิงมาจากคันทรีแมน)

มินิเดิมเป็นสินค้าของบริติชคอร์ปอเรชัน ซึ่งในปี ค.ศ. 1966 ได้กลายเป็นส่วนหนึ่งของบริติชมอเตอร์โฮลดิง ซึ่งได้รวมเลย์แลนด์มอเตอร์ในปี ค.ศ. 1968 ไปเป็นรูปแบบบริติชเลย์แลนด์ ซึ่งมินิได้กลายเป็นยี่ห้อในสิทธิของตนเองในปี ค.ศ. 1969 Michael Sedgwick & Mark Gillies, A-Z of Cars 1945–1970, 1986 ในคริสต์ทศวรรษ 1980 บริติชเลย์แลนด์ได้ยุติการร่วมมือ และในปี ค.ศ. 1988 ทางโรเวอร์กรุ๊ป รวมทั้งมินิ ได้ถูกซื้อโดยบริติชแอโรสเปซ ครั้นในปี ค.ศ. 1994 โรเวอร์กรุ๊ปก็ได้ถูกซื้อโดยบีเอ็มดับเบิลยู ส่วนในปี ค.ศ. 2000 โรเวอร์กรุ๊ปก็ได้ยุติความสัมพันธ์กับบีเอ็มดับเบิลยู ซึ่งบีเอ็มดับเบิลยูได้ผูกขาดตราสินค้าของมินิเอาไว้ โดยมีโยเชน กอลเลอร์ แห่งบีเอ็มดับเบิลยูได้ทำหน้าที่เป็นผู้อำนวยการบริหารของส่วนมินิ

มินิแฮทช์, ฮาร์ดทอป, คลับแมน, คอนเวอร์ติเบิล, คูเป และโรดสเตอร์ จะประกอบที่โรงงานแพลนต์ออกซฟอร์ดของบีเอ็มดับเบิลยูในคาวเลย์ ประเทศอังกฤษ และคันทรีแมนกับเพซแมนจะได้รับการประกอบโดยมักนาชไตร์ ในประเทศออสเตรีย โดยมียอดรวมจำหน่ายรถมินิทั่วโลกที่ 301,526 คันในปี ค.ศ. 2012  ยานพาหนะมินิยังเป็นที่สนใจในการแข่งแรลลี โดยมินิ คูเปอร์ เอส ยังชนะในการแข่งขันมอนติคาร์โลแรลลีได้ถึงสามครั้งในปี ค.ศ. 1964, 1965 และ 1967 นอกจากนั้น รถมินิยังได้เข้าร่วมรายการเวิลด์แรลลีแชมเปียนชิพตั้งแต่ปี ค.ศ. 2011 ผ่านทีมโปรไดรฟ์ ดับเบิลยูอาร์ซี

มินิ (บีเอ็มดับเบิลยู)  Mini (BMW Group) 2016 

มินิ (บีเอ็มดับเบิลยู)  Mini (BMW Group) 2020
# ซัยยิด อะบุล อะลา เมาดูดีย์
ซัยยิด อะบุล อะลา เมาดูดีย์ (Abul Ala Maududi) เกิดเมื่อ 25 กันยายน พ.ศ. 2448 ในเมืองออรังกาบัด รัฐไฮเดอราบัด-เดกคาน บิดาของเขาเป็นทนายความ เมาดูดีย์ได้รับการศึกษาจากมหาวิทยาลัยมุสลิมอะลีฆัร บิดาสิ้นชีวิตไปเมื่อเขาอายุได้ 16 ปี เขาจึงหาเลี้ยงชีพด้วยการเป็นนักหนังสือพิมพ์ใน พ.ศ. 2462 และได้เป็นบรรณาธิการหนังสือพิมพ์หลายฉบับ 

หลังจากมีการแบ่งแยกอินเดียและปากีสถานในวันที่ 14 สิงหาคม พ.ศ. 2490 เขาได้อุทิศชีวิตเพื่อสร้างวิถีชีวิตแบบอิสลามในปากีสถาน เขาถูกจำคุกระหว่าง 24 ตุลาคม พ.ศ. 2491 ถึง 28 พฤษภาคม พ.ศ. 2493 ในฐานะศัตรูแห่งรัฐ แต่ในวันที่ 7 มีนาคม พ.ศ. 2492 สภารัฐธรรมนูญแห่งชาติได้ยกเลิกมติดังกล่าว เขาเสียชีวิตเมื่อ พ.ศ. 2516

แนวความคิดของเมาดูดีย์จะขึ้นอยู่กับความเชื่อในอำนาจสูงสุดของพระเจ้า อิสลามในฐานะนี้เป็นประมวลกฏเกณฑ์ ความประพฤติอันสมบูรณ์ในการปกครองตนเองของปัจเจกบุคคลและอำนาจสูงสุด และการปฏิเสธลัทธิชาตินิยม เขาเรียกร้องให้ก่อตั้งพรรคปฏิวัตินานาชาติหรือการอุทิศตนของผู้ศรัทธาโดยไม่คำนึงถึงเผ่าพันธุ์ ผิวสี ชาติพันธุ์ ภาษา ชาติหรือตำแหน่งทางสังคม 
 อ้างอิง 
จรัญ มะลูลีม. อิสลามการเมืองในการเมืองตะวันออกกลาง. กทม. ศยาม. 2555. หน้า 105 – 111
แหล่งข้อมูลอื่น
 Website dedicated to Maududi 
Sayyid Abul A'la Maududi
 Al-Quran  project includes Abul Ala Maudidi's translation with.
 Maududi's Tafhim al-Qur'an in English
 Towards Understanding the Qur'an – Official Site
 Towards Understanding the Qur'an 
Mawdudi Response
 Download Maududi's works
 Download English translations of many books by Maududi
 Download Bengali translations of many books by Maududi
# ซัยยิด กุฏบ์
ซัยยิด กุฏบ์ ("Qutb". Random House Webster's Unabridged Dictionary. or ; ) เป็นนักปรัชญาอิสลามของอียิปต์ เกิดเมื่อ พ.ศ. 2449 ที่หมู่บ้านโมซาฮ์ แคว้นอะสิยะห์ของอียิปต์ เขาเกิดในครอบครัวที่มารดาเคร่งศาสนามาก ทำให้เขาสนใจศาสนา ท่องจำอัลกุรอ่านได้ตั้งแต่เด็ก เริ่มจากการเรียนอัลกุอ่านในหมู่บ้าน ต่อมา ได้เรียนในดารุล อูลุม กรุงไคโร เมื่อ พ.ศ. 2472 และได้ปริญญาทางการศึกษาใน พ.ศ. 2476 ได้รับเลือกเป็นผู้บรรยายในมหาวิทยาลัยแห่งนี้ และได้เป็นผู้ตรวจการโรงเรียนขึ้นกับกระทรวงศึกษาธิการของอียิปต์

ต่อมา กุฏบ์ได้ไปศึกษาต่อทางด้านการศึกษาในสหรัฐเป็นเวลา 2 ปี เมื่อกลับมาถึงอียิปต์ เขาได้เข้าร่วมในขบวนการเคลื่อนไหวเพื่อศาสนาอิสลามที่เรียกภราดรภาพมุสลิม และได้สนับสนุนให้อียิปต์เป็นเอกราชหลังสงครามโลกครั้งที่ 2 ทำให้จักรวรรดิอังกฤษไม่พอใจและปราบปรามขบวนการนี้อย่างรุนแรงระหว่าง พ.ศ. 2492 – 2495

กุฏบ์ซึ่งเป็นหัวหน้าฝ่ายวิชาการของอิควานนุมุสลีมูนหรือภราดรภาพมุสลิมได้ร่วมกับผู้นำคนอื่นๆฟื้นฟูองค์กรนี้ขึ้นอีกใน พ.ศ. 2495 และเขาได้เป็นบรรณาธิการของหนังสือพิมพ์อิควานนุมุสลีมูนใน พ.ศ. 2497 แต่ภายในเวลาเพียง 2 เดือน องค์กรนี้ถูกสั่งปิดเพราะวิจารณ์สนธิสัญญาอังกฤษ-อียิปต์ ผู้นำขององค์กรถูกจับกุม กุฏบ์ถูกจับกุมเช่นกัน ศาลประชาชนได้ตัดสินในวันที่ 13 กรกฎาคม พ.ศ. 2498 ให้กุฏบ์ไปใช้แรงงานเป็นกรรมกร เขาได้รับข้อเสนอว่าจะปล่อยตัวเป็นอิสระถ้าเอ่ยคำขอโทษต่อรัฐบาล กุฏบ์ปฏิเสธและยินดีรับโทษต่อไป ในที่สุดเขาถูกประหารชีวิตเมื่อ 29 สิงหาคม พ.ศ. 2509 

กุฏบ์เขียนหนังสือไว้หลายเล่ม หนังสือที่มีชื่อเสียงของเขาคือ อัล-อดาละห์ อัล-อิจญ์ติมาอีย์ยะฮ์ ฟิล-อิสลาม (ความยุติธรรมในสังคมของอิสลาม)
# บิกุญญา
บิกุญญา  เป็นหนึ่งในสัตว์ป่าวงศ์อูฐ (camelid) สองชนิดซึ่งอาศัยอยู่ในพื้นที่สูงมากบนเทือกเขาแอนดีสในทวีปอเมริกาใต้ (อีกชนิดหนึ่งคือกวานาโก) บิกุญญาเป็นญาติกับยามา และทุกวันนี้เชื่อกันว่าบิกุญญาเป็นบรรพบุรุษป่าของอัลปากาซึ่งมนุษย์นำมาเลี้ยงเพื่อเอาขน บิกุญญาให้ขนที่มีเส้นใยละเอียดมากแต่ก็มีราคาแพง เพราะเราสามารถตัดขนของมันได้ทุก ๆ สามปีเท่านั้น และต้องจับมาจากแหล่งที่อยู่อาศัยธรรมชาติ เมื่อถักเข้าด้วยกัน ผลผลิตที่ได้จากขนบิกุญญาจะมีความนุ่มและอุ่นมาก ชาวอินคาให้คุณค่ากับบิกุญญาเป็นอย่างสูงเนื่องจากขนคุณภาพดีของพวกมัน การสวมใส่เครื่องนุ่งห่มจากขนบิกุญญาถือเป็นการกระทำผิดกฎหมายหากผู้สวมใส่มิใช่ราชนิกุล

บิกุญญาได้รับการคุ้มครองตามกฎหมายทั้งในสมัยจักรวรรดิอินคาและในสมัยปัจจุบัน แต่พวกมันก็ถูกล่าอย่างหนักในช่วงเวลาระหว่างสมัยทั้งสอง โดยก่อนที่จะได้รับการประกาศให้เป็นสัตว์ป่าที่ใกล้สูญพันธุ์ในปี ค.ศ. 1974 นั้น มีบิกุญญาหลงเหลืออยู่เพียงประมาณ 6,000 ตัว ทุกวันนี้ ประชากรบิกุญญาได้รับการฟื้นฟูขึ้นจนมีจำนวนประมาณ 350,000 ตัว และแม้ว่าองค์กรอนุรักษ์ต่าง ๆ จะลดระดับสถานะภัยคุกคามของบิกุญญาลงแล้ว แต่ก็ยังคงเรียกร้องให้มีแผนการอนุรักษ์อย่างแข็งขันเพื่อปกป้องบิกุญญาจากการบุกรุกเข้าไปล่าสัตว์ การสูญเสียถิ่นที่อยู่ และภัยคุกคามอื่น ๆ

บิกุญญาเป็นสัตว์ประจำชาติของประเทศเปรู มีการนำตราสัญลักษณ์รูปบิกุญญาไปใช้ในตราแผ่นดินของประเทศด้วย
# น้ำนิ่งไหลลึก
น้ำนิ่งไหลลึก เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 4 จุยซี ประพันธ์คำร้องโดย ณัฐพล พุทธภาวนา แต่งทำนองโดย ณัฐพล พุทธภาวนา, เทวฤทธิ์ ศรีสุข และเรียบเรียงโดย เทวฤทธิ์ ศรีสุข, ซิลลี่ ฟูลส์ ออกจำหน่ายในวันที่ 17 มีนาคม พ.ศ. 2545

การตอบรับ
เพลง "น้ำนิ่งไหลลึก" ในการจัดอันดับของ 104.5 แฟต เรดิโอ สามารถทำอันดับได้สูงสุดที่อันดับ 3

ชาร์ต
ชาร์ต (พ.ศ. 2545)อันดับสูงสุด  104.5 แฟต เรดิโอFAT 104.5 Chart Top 100 / 2002 3
# อาบน้ำ (เพลงธงไชย แมคอินไตย์)
อาบน้ำ เป็นเพลงจากอัลบั้มและซิงเกิลที่ 3 ของ ธงไชย แมคอินไตย์ ในอัลบั้ม สไมล์คลับ (2544) ประพันธ์คำร้องโดย นวฉัตร แต่งทำนองโดย อนันต์ เธียรธรรมจักร์ และเรียบเรียงโดย ณรงค์ เดชะ

ชาร์ต
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100 3 จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 5 3
# มหาวิทยาลัยเชฟฟีลด์แฮลลัม
มหาวิทยาลัยเชฟฟีลด์ฮัลลัม พื้นถิ่นอ่านออกเสียง ฮะลัม หรือ ฮัลลัม ส่วน แฮลัม นั้นไม่ถูก ตามชื่อแคว้นฮัลลัมเชอร์ ดูรายละเอียดที่ https://forvo.com/search/Hallamshire/ เป็นสถาบันอุดมศึกษาขนาดใหญ่ในเมืองเชฟฟีลด์ แคว้นเซาท์ยอร์กเชอร์ มีวิทยาเขตหลักใกล้กับสถานีรถไฟเชฟฟีลด์ และมีวิทยาเขตรองแห่งหนึ่งที่ด้านตะวันออกเฉียงใต้ของเมือง  
มหาวิทยาลัยยกฐานะจากวิทยาลัยเทคนิคนครเชฟฟีลด์ และเป็นหนึ่งในสถาบันการศึกษาสองแห่งในตัวเมือง ซึ่งอีกแห่งหนึ่งที่มีจำนวนนักศึกษาน้อยกว่าคือ มหาวิทยาลัยเชฟฟีลด์ นอกจากนี้ยังเป็นมหาวิทยาลัยที่มีจำนวนนักศึกษารวมมากเป็นอันดับที่ 3 ของสหราชอาณาจักร รองจากมหาวิทยาลัยแมนเชสเตอร์และมหาวิทยาลัยนอตทิงแฮม โดยไม่นับรวมมหาวิทยาลัยเปิด

 ประวัติ 
ในชั้นแรกเริ่ม ได้มีการตั้งสถาบันอาชีวศึกษาชื่อโรงเรียนการออกแบบเชฟฟีลด์ขึ้น เพื่อรองรับความเป็นเมืองอุตสาหกรรม เมื่อ พ.ศ. 2386 โดยมีเบนจามิน เฮย์ดอน (Benjamin Haydon) เป็นหัวหน้าการในการวิ่งเต้นBasford, John A School of Art is Beginning
From Sheffield Government School of Design to Sheffield Hallam University
Part 1 1843–1963, Sheffield, Sheffield Hallam University, p. 3 กิจการของโรงเรียนดำเนินการได้ด้วยดี ต่อมาได้ยกฐานะขึ้นเป็นโรงเรียนช่างฝีมือเชฟฟีลด์ (City of Sheffield Training College) เมื่อ พ.ศ. 2448 มีการสร้างอาคารโอเวน (Owen Building) เพื่อเป็นอาคารหลักของวิทยาเขตในปี พ.ศ. 2510 สองปีให้หลังโรงเรียนฝึกหัดครูแปรสภาพเป็นวิทยาลัยเทคนิคนครเชฟฟีลด์ ซึ่งได้รับโรงเรียนฝึกหัดครูสองแห่งที่เปิดดำเนินการมาแล้ว ในที่สุดเมื่อมีพระราชบัญญัติการอุดมศึกษาและการศึกษาชั้นสูง (Higher and Further Education Act 1992) มาตรา 63 ทำใหวิทยาลัยเทคนิคและวิทยาลัยเทคโนโลยีชั้นสูงหลายแห่งต้องแปรสภาพเป็นมหาวิทยาลัย โดยวิทยาลัยฯ ได้แปรสภาพเป็นมหาวิทยาลัยเชฟฟีลด์ฮัลลัม (เพื่อมิให้สับสนกับมหาวิทยาลัยเชฟฟีลด์ที่มีมาก่อนหน้า) ปัจจุบันมหาวิทยาลัยทำการสอนในที่ตั้งเดียวใจกลางเมืองเชฟฟีลด์ มีอาคารสถาบันศิลปะมูลค่า 26 ล้านปอนด์ ที่ทางเข้ามหาวิทยาลัย

 คณะ 
มหาวิทยาลัยประกอบด้วย 4 คณะวิชา ดังนี้
 คณะศิลปะ คอมพิวเตอร์ วิศวกรรมศาสตร์ และวิทยาศาสตร์ (Faculty of Arts, Computing, Engineering and Sciences)
 คณะการพัฒนาและสังคม (Faculty of Development and Society)
 คณะสุขภาพและสุขภาวะ (Faculty of Health and Wellbeing)
 คณะบริหารธุรกิจ (Sheffield Business School)

 หมายเหตุ